stanford-oval/wikipedia huggingface dataset:
בוטאני

ערך זה עוסק בפרוור בסידני. אם התכוונתם למפרץ, ראו .
| --- | --- |

בית הספר לאמנויות בוטאני, דרך בוטאני.
 מדינה:  אוסטרליה אוסטרליה
 מדינה:  ניו סאות' ויילס ניו סאות' ויילס
 פרוור:  הפרוורים המזרחיים
 עיר אם:  סידני
 שטח:  7 קמ"ר
 גובה:  6.0 מטרים
 אוכלוסייה:  ‏
  ‑ בפרוור:  12,960 (10 באוגוסט 2021)
 קואורדינטות:  33°56′54″S 151°12′04″E﻿ / ﻿33.948333333333°S 151.2011111°E﻿ / -33.948333333333; 151.2011111 
 אזור זמן:  UTC +10
  מפת מיקום  מפה מפורטת   (למפת אוסטרליה מוגדלת) בריזבן סידני קנברה מלבורן הובארט אדלייד פרת' דרוויןבוטאני(למפת אוסטרליה רגילה) בריזבן סידני קנברה מלבורן הובארט אדלייד פרת' דרוויןבוטאני(למפת ניו סאות' ויילס רגילה) סידני ניוקאסל וולונגונג וואגה וואגה טוויד הידס קופס הארבור טאמוורת' אולבורי אורנג' דובו וילנדרה הבירה קווינסלנד א ו ה ד ר ו מ י ת  ויקטוריה ים טסמן בוטאני(למפת ניו סאות' ויילס מוגדלת) סידני ניוקאסל וולונגונג וואגה וואגה טוויד הידס קופס הארבור טאמוורת' אולבורי אורנג' דובו וילנדרה הבירה קווינסלנד א ו ה ד ר ו מ י ת  ויקטוריה ים טסמן בוטאני  he tabBackground:;tabBorder:#aaa;defaultTab:0;
בוטאני (באנגלית: Botany) הוא פרוור בסידני, המנוהל על ידי עיריית בוטאני ביי (City of Botany Bay).
גאוגרפיה

בוטאני ממוקם כ-10 ק"מ דרום-מזרחית למרכז העסקים הראשי של סידני. הפרוור גובל ממזרח בבנקסמדו ופייג'ווד, בצפון במסקוט, במערב בנמל התעופה הבינלאומי סידני ובדרום במפרץ בוטאני.
היסטוריה

בשנת 1770 קפטן ג'יימס קוק הפליג לאוסטרליה, ועגן את הספינה "אנדוור" במפרץ בחוף המזרחי של היבשת. הבוטניקאים שהתלוו למסע, סיר ג'וזף בנקס ועוזרו דניאל סולנדר אספו דגימות צמחים במקום. ביומני קפטן קוק נקרא המפרץ לראשונה מפרץ סטינגריי, ולאחר מכן מפרץ הבוטניקאים, ולבסוף מפרץ בוטאני. האחוזות הראשונות נבנו לחוף המפרץ בתחילת המאה ה-19, והאזור החל לשגשג. בתחילה, יועד האזור להיות חקלאי, עם גנים ובוסתנים לגידול ירקות ופירות. בפועל, העסקים הבולטים היו דווקא בתי מטבחיים ותחנות כוח.
אחד מהפאבים הבולטים בפרוור הוא מלון ג'וזף בנקס, שפרט לבניין הפאב כלל גם גן חיות קטן ופארק שעשועים. הגן, שנבנה לראשונה ב-1850 שופץ ב-1988 ונפתח מחדש.
במהלך המאה ה-20 עבר קו חשמלית בין בוטאני ללה פרוז, כחלק מרשת קווי הרכבת הקלה בסידני. במהלך שנות השישים פורק השירות, והחליפו אותו אוטובוסים.
תרבות

בוטאני קרוב לנמל פורט בוטאני, ובשל כך חלק נרחב מהעסקים בפרוור עוסקים בשינוע סחורות ועיבוד חומרי גלם. מרבית בתי המגורים בפרוור בעלי שטח קרקע צמוד, ואינם רבי קומות.
בפרוור פארק גדול אחד, גן ג'וזף בנקס, המורכב בחלקו משמורת טבע ביצתית שיובשה מתוך מי המפרץ. הגן כולל בתוכו גן חיות קטן וגן בוטני, כמו גם פסלים המייצגים את מסעו של בנקס עם קפטן קוק.
בבוטאני בית ספר ציבורי אחד הקרוי על שם הפרוור, וממוקם על דרך בוטאני.
בוט חברתי

בוט חברתי הוא בוט שמתקשר באופן אוטונומי במידה זו או אחרת על גבי מדיה חברתית, לעיתים קרובות עם המשימה להשפיע על מהלך הדיון ודעותם של קוראיו. בוט חברתי דומה לצ'אטבוט אבל לרוב מקיים אינטראקציות פשוטות או לא מגיב כלל. המסרים (למשל טוויטים) שבוט חברתי מפיץ הם בעיקר פשוטים מאוד, או מוגדרים מראש. הבוט מתוכנן לרוב למטרות קידום רעיונות מסוימים, תמיכה במסעות פרסום, או בקידום מקורות אחרים - למשל כעוקב ברשת חברתית או באיסוף עוקבים לעצמו. בהקשר מוגבל זה בוטים חברתיים יכולים לעבור מבחן טיורינג. אם הציפייה היא כי מאחורי כל פרופיל במדיה חברתית צריך להיות אדם, הבוטים החברתיים משתמשים תמיד בחשבונות מזויפים.
נראה שבוטים חברתיים מילאו תפקיד משמעותי בבחירות לנשיאות ארצות הברית בשנת 2016 והם פעלו עוד לפני כן גם בבחירות האמצע בארצות הברית, 2010. ההערכה היא כי 9–15% מהחשבונות הפעילים בטוויטר הם בוטים חברתיים וכי 15% מכלל ממשתמשי טוויטר שפעלו בדיונים על הבחירות לנשיאות ארצות הברית היו בוטים. לפחות 400,000 בוטים היו אחראים על כ -3.8 מיליון טוויטים, בערך 19% מהנפח הכולל.
בוטי טוויטר הם כבר דוגמאות ידועות, אבל בוטים חברתיים פעילים גם בפייסבוק ובמקומות אחרים. כיום הבוטים החברתיים מסוגלים ליצור זהויות וירטואליות באופן משכנע אשר מסוגלים להשפיע על אנשים אמיתיים, אף על פי שהם לא תמיד אמינים.
הבוטים החברתיים מלבד היכולת לייצר מחדש או להפיץ מחדש הודעות באופן אוטונומי, חולקים גם תכונות רבות עם בוטי ספאם ביחס לנטייתם להגיע לקבוצות משתמשים גדולות.
שימוש בבוטים חברתיים מנוגד לתנאי השירות של פלטפורמות רבות, במיוחד טוויטר ואינסטגרם. עם זאת, מידה מסוימת של אוטומציה נתמכת על ידי המדיות החברתיות באמצעות API. משתמשים רבים, במיוחד עסקים מפעילים באופן אוטומטי את פעילות האינסטגרם שלהם כדי להשיג עוקבים אמיתיים במקום לקנות עוקבים מזויפים. לרוב זה נעשה באמצעות חברות צד שלישי המתמחות באוטומציה חברתית.
הנושא של רגולציה חוקית בנוגע לבוטים חברתיים מעורר עניין במדינות רבות, אולם בשל הקשיים לזהות בוטים חברתיים ולהבחין אותם מאוטומציה "כשרה" באמצעות ממשקי API של מדיות חברתיות, קיים קושי כיום להגדיר ולאכוף כללים בנושא. בוטים חברתיים צפויים לקחת חלק בעיצוב דעת הקהל ידי פעולה אוטונומית.
שימושים

בין השימושים בבוטים חברתיים:
זיוף הצלחה - בוטים המשמשים כעוקבים מזויפים יכולים לעזור לדמות הצלחה אמיתית.
ספאם - בוטים הפעילים בצ'טים פועלים בדומה לדואר זבל, אך בצורת תקשורת ישירה יותר.
התקפה מכוונת של יריב למשל באמצעות זהויות מזויפות המגיבות בו או עוקבות אחריו ופוגעות במוניטין שלו.
הטיית דעת הקהל: הפעלה על דעת הקהל באמצעות הפצה חוזרת של מסרים עם תוכן דומה וניסוחים שונים.
פגיעה בחופש הביטוי: באמצעות מבול של הודעות בוט אוטומטיות ניתן לדחוק מתשומת הלב הודעות חשובות.
את ההשפעות של כל נקודות ניתן להשוות ולתמוך בשיטות של לוחמה פסיכולוגית מסורתית.
זיהוי בוטים חברתיים

את הדור הראשון של הבוטים החברתיים ניתן לפעמים לזהות על פי היכולות הלא אנושיות שלהם לפרסם הודעות מסביב לשעון (ובקצבים גבוהים). בוטים מתקדמים יותר מדמים יותר פעילות "אנושית" ודפוסי התנהגות בבוט. כדי לזהות באופן חד-משמעי בוטים חברתיים כמו שהם, נדרש להפעיל יחד מגוון קריטריונים לזיהוי תבניות, כדוגמת:
תמונות המשתמש הן דמויות מצוירות.
לפעמים מוסף לפרופיל תמונות אקראיות של משתמשים אמיתיים (הונאת זהות).
זמני תגובה אופייניים.
ביטוי רגש.
יחס בין מספר החברים למספר העוקבים.
אורך שמות המשתמשים.
גיוון בהודעות המפורסמות.
Botometer‏ (לשעבר BotOrNot) הוא שירות אינטרנט ציבורי, אשר בודק את הפעילות של חשבון טוויטר ונותן לו ציון המשערך את הסיכוי שהחשבון הוא חשבון בוט. המערכת מתבססת על יותר מאלף מאפיינים. שיטה שעבדה היטב באיתור בוטים מוקדמים של ספאם הייתה להגדיר חשבונות מלכודות דבש שבהם פורסם תוכן שטותי מובהק ולאחר מכן פורסם מחדש בצורה טיפשית על ידי בוטים. שיטה נוספת לזיהוי היא ניתוח מהירות השינוי של ערכי הרשת החברתית: בפרט, מספר החברים או העוקבים אחר הבוט החברתי גדל מהר מאוד, והאשכולות שלהם נשארים נמוכים מאוד. מאפיין זה מוסבר על ידי שימוש בשירותי "חוות חברים" שאוספים מספר גדול של חברים בתקופה קצרה של זמן. עם זאת, מחקרים עדכניים מראים כי הבוטים מתפתחים במהירות ושיטות האיתור נדרשות להתעדכן כל הזמן.
הערות שוליים

1 2  Grimme, Christian; Preuss, Mike; Adam, Lena; Trautmann, Heike. "Social Bots: Human-Like by Means of Human Control?". Mary Ann Liebert, Inc., publishers (באנגלית). doi:10.1089/big.2017.0044. נבדק ב-2019-01-16.{{cite web}}:  תחזוקה - ציטוט: multiple names: authors list (link)
1 2  "What is socialbot? - Definition from WhatIs.com". whatis.techtarget.com. נבדק ב-2016-12-16.
↑  https://www.nytimes.com/2014/11/20/fashion/social-media-bots-offer-phony-friends-and-real-profit.html
↑  Bessi, A & Ferrara, E. (2016) בוטים חברתיים לעוות את הדיון האמריקאי לנשיאות באינטרנט 2016. יום ראשון הראשון 21 (11), 2016
↑  Alessandro Bessi and Emilio Ferrara (2016-11-07). "Social bots distort the 2016 U.S. Presidential election online discussion". First Monday.
1 2  Ferrara, Emilio; Varol, Onur; Davis, Clayton; Menczer, Filippo; Flammini, Alessandro (2016). "The Rise of Social Bots". Communications of the ACM. 59 (7): 96–104. arXiv:1407.5225. doi:10.1145/2818717.
↑  סין הורג AI chatbots לאחר שהם מתחילים לשבח אותנו, ביקורת הקומוניסטים יאהו! חדשות 5 אוגוסט 2017
↑  "Automation rules" (באנגלית). נבדק ב-2018-11-15.
↑  "Terms of Use • Instagram". www.instagram.com (באנגלית). נבדק ב-2018-11-15.
↑  "How robots could shape Germany's political future". The Local. 21 בנובמבר 2016. "Social Bots" were the sinister cyber friend in the US elections who didn't actually exist. Could they also shape how Germans vote next year? {{cite web}}:  (עזרה)
↑  "The rise of no".
↑  Lutz Finger (17 פבר' 2015). "Do Evil - The Business Of Social Media Bots". forbes.com. {{cite web}}:  (עזרה)
↑  Romanov, Aleksei; Alexander Semenov; Oleksiy Mazhelis; Jari Veijalainen (2017). "Detection of Fake Profiles in Social Media - Literature Review". Proceedings of the 13th International Conference on Web Information Systems and Technologies.
↑  "How to Find and Remove Fake Followers from Twitter and Instagram : Social Media Examiner".
↑  "TwitterAudit".
↑  "Botometer".
↑  "How to Spot a Social Bot on Twitter". technologyreview.com. 2014-07-28. Social bots are sending a significant amount of information through the Twittersphere. Now there’s a tool to help identify them
↑  Romanov, Aleksei; Alexander Semenov; Jari Veijalainen (2017). "Revealing Fake Profiles in Social Networks by Longitudinal Data Analysis". Proceedings of the 13th International Conference on Web Information Systems and Technologies.
בודזין

| --- | --- |
מחנה בודזין
מחנה בודזין
 מידע כללי
 סוג:  מחנה עבודה, מחנה ריכוז
 מדינה:  פולין פולין
 מחוז:  לובלין
 תאריכים
 תאריך הקמה:  קיץ 1942
 תאריך סגירה:  קיץ 1944
 תאריך שחרור:  22 ביולי 1944 
 אוכלוסייה
 מפקדי המחנה:  אוטו הנטקה, ריינהולד פייקס
 צבא משחרר:  הצבא האדום
 מספר אסירים בשיא:  3,000
 השתייכות האסירים:  יהודים, שבויי מלחמה מהצבא הפולני
 נתונים
 קואורדינטות:  50°56′58″N 22°11′54″E﻿ / ﻿50.94944°N 22.19833°E﻿ / 50.94944; 22.19833
  (למפת פולין מוגדלת) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיבודזין(למפת פולין רגילה) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיבודזין(למפת פרובינציית לובלין רגילה) לובלין חלם זמושץ' ביאלא פודולסק  שווי. פ. פודקרפצקיה בלארוס אוקראינה מזוביהבודזין(למפת פרובינציית לובלין מוגדלת) לובלין חלם זמושץ' ביאלא פודולסק  שוויינטו. פוד. פודקרפצקיה בלארוס אוקראינה מזוביהבודזין
 
מחנה בודזין (בפולנית: Budzyń) היה מחנה עבודה ומחנה ריכוז בעת השואה, 5 ק"מ מצפון-מערב לקרשניק בפרובינציית לובלין.
רקע

במקום היו כפר קטן וחווה חקלאית. ב-1937-1936 הקימה במקום התעשייה האווירית הפולנית מפעלים להרכבת מטוסים ולתחמושת. לאחר כיבוש פולין על ידי גרמניה הנאצית הועברו התעשיות לידי "מפעלי הרמן גרינג" - Herman Goring Werke והופעלו בפועל על ידי חברת היינקל.
עקב בלימת הכוחות הגרמניים במזרח בסוף מבצע ברברוסה ביקשו שר החימוש אלברט שפר ושר התעופה הרמן גרינג להאיץ את התחמשותה של גרמניה ולהגביר את פעילות הייצור של מטוסים וחימוש, תוך כדי שימוש מאסיבי בעובדי כפייה בתנאים "חסכוניים" (כמעט ללא מזון או חימום) ובתפוקות מקסימליות (עבודה עד אפיסת כוחות). האחריות על אספקת כוח העבודה הוטלה על מפקד האס אס, היינריך הימלר.
מחנה עבודה

בקיץ 1942 הוקם במקום מחנה עבודה. על הקמת המחנה פיקח קצין האס אס אמון גת ומפקדו הראשון היה אוטו הנטקה. אל המחנה הובאו שני סוגי אוכלוסייה, יהודים כשירים לעבודה מהגטאות בעיירות הסביבה כגון קרשניק (נובמבר 1942) ובלז'יצה (ראשית 1943) ושבויי מלחמה ממוצא יהודי ממחנה קונסקה-וולה (Wola Konska) וממחנה רחוב ליפובה שבלובלין, ששירתו בצבא פולין והמשיכו ללבוש את מדיו. מנהיגה של קבוצת שבויי המלחמה, נח שטוקמן, שמוצאו היה מברסט ליטובסק, נתמנה ל"זקן המחנה" (הממונה על הניהול הפנימי של היהודים במחנה). שבויי המלחמה היהודים היו הקבוצה השלטת במחנה במשך כל תקופת קיומו. לאחר דיכוי מרד גטו ורשה, אמצע 1943, הגיע מספר האסירים במחנה לכ-3,000, בהם כ-300 נשים וילדים. משלוח היהודים האחרון למחנה היה לאחר חיסול גטו הרוביישוב בקיץ 1943. רוב האסירים ככולם עבדו במפעלי התעשייה הצבאית בהרכבת מטוסים וחימוש. חלק קטן עסק בעבודות בתוך המחנה. חולים ובלתי כשירים נשלחו למחנה ההשמדה בלז'ץ.
בנובמבר 1942 מנה המחנה 1200 יהודים בערך.
בין דצמבר 1942 לאוגוסט 1943 פיקד על המחנה מפקד שנודע לשימצה בשם ריינהולד פייקס (Reinhold Feix), שהגיע מבלז'ץ, נודע שם באכזריותו, מלווה בכוח עזר של 170 אוקראינים שגויסו כשומרים. לסגנו של פייקס נתמנה "פולקסדויטשה" בשם סטשק.
פייקס הרע את תנאי המחיה, הטיל עונשים והתעללויות, הוציא להורג אישית למעלה ממאה אסירים, צמצם מנות מזון וצופף את כמות המתגוררים בצריפים, הוא גם ערך אישית אקציות הן בגטאות הסביבה בהם בחר אסירים לבודזין והן לחולים ובלתי כשירים במחנה עצמו. באוגוסט 1943 נשלחו כ-200 אסירים למחנה ההשמדה מיידנק.
בסוף קיץ 1943 שימש פרידריך (פריץ) טאושר כמפקד המחנה (כממלא מקום). טאושר שימש בעברו בבלז'ץ. תוך זמן קצר הגיע מפקד חדש למחנה בשם פרנק. הוא הצליח לדכא באכזריות ניסיון בריחה בריחת אסירים גדול בחורף 1943.
עם זאת, היהודים שעבדו במפעלים ניצלו מהטבח, שחיסל את כל הגטאות ומחנות הריכוז במרחב לובלין בשלהי 1943 ("אקציית ארנטפסט").
אוברשטורמפיהרר יוזף לייפולד שימש כמפקד האחרון של המחנה מחורף 1943.
מחנה ריכוז

בפברואר 1944 סופח המחנה למיידנק והפך למחנה ריכוז, זאת על מנת שלא יחול עליו צו הסיפוח של מחנות העבודה למשרד החימוש של שפר והוא יישאר בחזקת האס-אס של הימלר. ב-8 בפברואר 1944 פתחו שומרים באש ללא אבחנה והרגו עשרות אסירים. בפברואר הועברה קבוצה של עצירים מבודז'ין, בעיקר בעלי מלאכה, למחנה מיילץ, שגם בו היה מפעל של חברת המטוסים "היינקל".
ב-15 במרץ 1944 דיווחה הארמייה קריובה על 2,457 יהודים במחנה, בהם 319 נשים. באופן אבסורדי, הסיפוח למיידנק שיפר את תנאי המחיה במחנה. באביב 1944 אף נאפו במחנה מצות ונחוג חג פסח, בהשתדלותו של "זקן המחנה" נח שטוקמן.
במאי 1944 החל הצבא האדום להתקרב ללובלין. חלק מהאסירים הועברו למכרות המלח בווייליצ'קה ולמפעלי התחמושת ליד צ'נסטוחובה.
סוף המחנה

שאר העצירים פונו בקיץ 1944 לגטו הקטן בראדום, למחנה הריכוז פלאשוב ולמיידנק, מהם הועברו בצעדות המוות לאושוויץ.
ב-22 ביולי נסגר המחנה.
ריינהולד פייקס נפל בשבי הסובייטי ונשלח למחנה עבודה, שם התאבד.
יוזף לייפולד נשפט בפולין ב-1948, נידון למוות והוצא להורג.
טאושר שב למערב גרמניה לאחר המלחמה. הוא נעצר ב-1965 בהמבורג בחשד לביצוע פשעי מלחמה והתאבד במעצר.
אוטו הנטקה נשפט בהמבורג על חלקו בניהול המחנה ונידון ב-26 ביולי 1974 למאסר עולם.
לקריאה נוספת

דניאל פרייברג, חושך כיסה ארץ, בית לוחמי הגטאות
ישראל הדרי, אני הייתי שם, הוצאת עקד, 1991
הערות שוליים

1 2  מידע באתר Death Camps
↑  על בודזין במרכז מורשת יהדות פולין
↑  "קול לובלין" - חוברת מספר 44 שנת 2008
| מחנות ריכוז, עבודה והשמדה במלחמת העולם השנייה |
| --- | --- | --- |
| גרמניה | אוהרדרוף • אורניינבורג • ארבייטסדורף • באד זאולגאו • בוכנוואלד • בורגאו • גרמרינג • דורה-מיטלבאו • דכאו • הינצרט • וובלין • זקסנבורג • זקסנהאוזן • טירקהיים • כלא שפנדאו • ליכטנבורג • מלכוב • קאופרינג • קולדיץ • מילדורף • ברלין-מרצאן • נוינגמה • נידרהאגן • פלוסנבירג • קולומביה האוס • ראוונסבריק • ריימסדורף • מחנות המשנה של זקסנהאוזן • מחנות המשנה של דכאו • אלאך • פורטה וסטפליקה • טאוכה |  |
| פולין | אושוויץ • בלז'ץ • חלמנו • טרבלינקה • מיידנק • סוביבור • אושוויץ מונוביץ • בודזין • בלכהמר • גנשובקה • גרוס-רוזן • זאסלאב • טרווניקי • יאבוז'נו • ינובסקה • אלטהאמר • ורשה • פוסטקוב • סקרז'יסקו-קמיינה • פירסטנגרובה • פלאשוב • קונסקובולה• קיטליץ טרייבן • שטוטהוף |  |
| קרואטיה | ג'קובו • גוספיץ' • דניצה • וילה לובוריץ' • טניה • יאסטרברסקו • יאסנובאץ • ידובנו • לובורגראד • גורניה רייקה • קרסטינץ • מטאינה • סטארה גראדישקה • סלאנה • קרושצ'יצה |  |
| צרפת | בון לה רולנד • גירס • דראנסי • ויטל • מבצר רומנוויל • סטפו • נאצוויילר-שטרוטהוף • סן סיפריאן • ריווזאלט • ורנה • מיל • רסבדו • פיטיבייה • קומפיין |  |
| איטליה | פוסולי • פרמונטי די טרזיה • ריזיירה די סן סאבה • ראב • בולצאנו |  |
| אוסטריה | אבנזה • גוזן • מאוטהאוזן • שטרסהוף • גונסקירכן |  |
| בולגריה | גונדה וודה • סומוביט • צ'כלרה |  |
| הולנד | התיאטרון ההולנדי • וסטרבורק • אמרספורט • פוכט |  |
| סרביה | בור • באנייצה • דולאג 183 • טופובסקה שופה • צרווני קרסט • סיימישטה |  |
| ליטא, לטביה ואסטוניה | יונגפרנהוף • סלספילס • קייזרוואלד • ואיווארה • קלוגה • קובנה • קייליס • HPK |  |
| בלארוס, אוקראינה ורוסיה | אקמצ'טקה • סירץ • מאלי טרוסטינץ |  |
| מחוץ לאירופה | ג'אדו • גריאן (ער') • יפרן (ער') • בוקבוק • סידי עזאז • ספקס) • ביזרטה |  |
| אחר | Ostindustrie • אולדרני • טרזיינשטט • מחנה המשפחות (טרזיינשטט) • טרגו ז'יו • חיידרי • סרד • ג'אדו • מכלן • מונופול • מחנות הריכוז הפיניים במזרח קרליה • קישטרצ'ה  |  |
פורטל השואה
| --- | --- |
בקרת זהויות :  LCCN: no2013021098  SUDOC: 168524988  VIAF: 296307659   WorldCat (עם VIAF): 296307659
בורגווארד B 611

| --- | --- |

בורגווארד B 611, בתצורת מיניבוס
 מאפיינים כלליים
 יצרן:  Goliath-Werk G.m.b.H.
 שנות ייצור:  1957–1961
 הרכבה:  גרמניה גרמניה
 חברת אם:  Goliath-Werke Borgward & Co
 אורך:  5,100-5,200 מ"מ
 רוחב:  2,100 מ"מ
 גובה:  2,180 מ"מ
 משקל:  1,695 ק"ג (טנדר)
 בסיס גלגלים:  2,600 מ"מ
 מפרט טכני
 מנוע:  4 צילינדרים, 1,493 סמ"ק המפיק 60 כ"ס  4 צילינדרים, 1,758 סמ"ק המפיק 42 כ"ס מנוע דיזל
 הילוכים:  תמסורת ידנית - 4 מהירויות
 מהירות מרבית:  92 קמ"ש, (לדגם 1,493 סמ"ק)  75 קמ"ש (לדגם 1,758 סמ"ק דיזל)
בורגווארד B 611 (בגרמנית: Borgward B 611) היא מכונית מסחרית אשר יוצרה ב-3 תצורות: טנדר, ואן ומיניבוס.
בורגווארד B 611

דגם ה-"בורגווארד B 611" נבנה על ידי יצרנית הרכב הגרמנית "Goliath-Werk G.m.b.H" בין השנים 1957–1961.
סך הכול יוצרו 14,748 יחידות.
תצורות  דגמי "בורגווארד B 611"

טנדר
מיניבוס
מסחרית (ואן)
תמונות

בורגווארד B 611, ואן
בורגווארד B 611, ואן
בורגווארד B 611, ואן
בורגווארד B 611, מיניבוס
בורגווארד B 611, מיניבוס, שנת 1961
בורגווארד B 611, מיניבוס, שנת 1961
בורגווארד B 611, טנדר
ראו גם

בורגווארד FW 200
בורגווארד הנסה 1500
בורגווארד הנסה 2400
בורגווארד איזבלה
בורגווארד P100
בורגווארד RS
בורגווארד B 4500
בורגווארד B 3000
לקריאה נוספת

בורגווארד B 611 - נתונים טכניים
בורגווארד B 611 - תמונות (Fahrzeugarchiv » OLDTIMER » Borgward B 611, Bj. 61, beige )
הערות שוליים

↑  דגמי חברת Goliath-Werke Borgward & Co Preston Tucker & Others: Tales of Brilliant Automotive
↑  בורגווארד B 611 טנדר Nächstes Bild - Borgward.org
↑  בורגווארד B 611  אתר wheelsage
↑  דגמי בורגווארד B 611 "Umsatz und Gewinn - factory offered variants per Borgward brochure (ca 1960)". Auto - Prospekte, Bilder.
↑  בורגווארד הנסה 2400 The following versions and sub-models of Borgward Hansa 2400 Pullman Serie II were available in 1955:
↑  בורגווארד B 611- דגמי משאיות שיוצרו על ידיGoliath-Werk" G.m.b.H" Trucks .... B 1500 F / B 611 (1957 - 1961)". Evert
↑  בורגווארד B 611 Borgward B 1500 F". Ferdinand M. Lanner i.A.
ארטורול

ארטורול (טורקית Ertuğrul Gazi וגם Ertuğrul Bey;‏ 1198-1281) היה אביו של עות'מאן הראשון, מייסדה של האימפריה העות'מאנית. ב-1227, ולאחר מות אביו סולימאן שאה(אנ') בטביעה בנהר הפרת בזמן שנמלט מהמונגולים, היה ארטורול למנהיגו של שבט קאיה בויו(אנ') שנמנה עם קבוצת האוע'וז. הוא קיבל מסולטאן אלאדין רום קרקעות ליד אנקרה של ימינו והתיישב בהן. לאחר מכן הוא קיבל גם את הכפר סייט(אנ') שהיה לבירה הראשונה של העות'מאנים כאשר עות'מאן הראשון הכריז על עצמאותם ב-1299.
ארוטורול היה מנהיג שבט קאיה אחד משבטי אע'וז, אחרי שכבש כמה מצודות סולטאן אלאדין נתן לו כמתנה קרקעות ביניהן כפר סייט שהיה לבירה הראשונה של העות'מאנים כאשר עות'מאן הראשון הכריז על עצמאותם ב-1299.
שבט הקאיה היה מפוצל לשני שבטים:
שבט שהנהיג גינדודאו אחיו של ארטורול בנו של סולימאן שאה והיימה האתון.
שבט שני שהנהיג ארטורול.
ארטורול היה נשוי להלימה סולטאן (אנ').
לאחר לידתו של עות'מן, חלימה סולטאן נפטרה.
הנצחה

בשנת 2014 עלתה לשידור סדרת טלוויזיה טורקית בשם "ארטורול: התחייה", המבוססת על חייו של ארטורול.
בילבורד טורקיה

| --- | --- |

 סוגה:  מוזיקה
 עורך ראשי:  מלטם פיראטלי
 תאריכי הופעה:  נובמבר 2006 – 2010 (כ־3 שנים)
 שפה:  טורקית
 תפוצה:  ארמן ירדלן, איידין דמירר
 מדינה:  טורקיה
 www.billboard.com.tr
 
בילבורד טורקיה (בטורקית: Billboard Türkiye) היה מגזין בשפה הטורקית שפעל תחת מגזין הבילבורד בטורקיה והיה אחראי על פרסום המצעדים במדינה, כמו גם על פרסום המצעדים הבינלאומיים במדינה. המגזין עסק בעולם המוזיקה הטורקי ופורסם מדי שבוע.
את המגזין ייסדו בנובמבר 2006 וסגירתו הייתה בשנת 2010.
המצעדים הטורקיים

מגזין בילבורד טורקיה פרסם את טורקיה טופ 20; מצעד טורקי רשמי לשירים בינלאומיים שאינם טורקיים. "רדיו בילבורד" שידר את המצעד בתחנת הרדיו 87.7 Rokket FM (איסטנבול). המצעדים הללו היו למצעדים הרשמיים של שירים בינלאומיים בטורקיה. המצעדים עודכנו בכל יום שני באתר ובמגזין. החל מספטמבר 2009 הפכו המצעדים למצעדים חודשיים בלבד.
בילבורד טורקיה היו אחראים לפרסם גם את מצעד טורקיה טופ 20, שמכיל בתוכו שירים טורקיים בלבד והוא המצעד הרשמי לשירים בטורקיה.
המגזין הפסיק את פועליו בשנת 2010.
הערות שוליים

1 2  Mehmet Tez (14 באוגוסט 2010). "Türkiye'de müzik yayıncılığı neden bitti?". Hafif Müzik (בטורקית). אורכב מ-המקור ב-13 במרץ 2016. נבדק ב-13 במרץ 2016. {{cite news}}:  (עזרה)
| מצעדי המוזיקה בטורקיה |
| --- | --- | --- |
| רדיומוניטור טורקיה | מוכר כ-MusicTopTR Official Chart / שירים בשפה הטורקית בלבד / מצעדי איירפליי / הוצאת נילסן מיוזיק קונטרול   2006 • 2007 • 2008 • 2009 • 2010–2019 • 2020 ואילך |  |
| טורקיה טופ 20 (בין-לאומי) | שירים בשפה זרה בלבד / הוצאת בילבורד טורקיה   לפני 2008 • 2008 • 2009 |  |
| טורקיה רוק טופ 20 | שירי רוק בשפה הטורקית בלבד / הוצאת בילבורד טורקיה   לפני 2008 • 2008 • 2009 |  |
| ערכים קשורים | בילבורד טורקיה |  |
אפליברספט

|  שמות מסחריים בישראל |
| --- | --- |
 אייליה
 נתונים כימיים
 כתיב כימי:  C4318H6788N1164O1304S32 
 מסה מולרית:  96.90 kg/mol
 בטיחות
 מעמד חוקי:  Rx תרופת מרשם
 קטגוריית סיכון בהריון:  קטגוריית סיכון C 
 סיכון לתלות:  לא קיים
 דרכי מתן:  זריקה
 מזהים
 קוד ATC:  S01LA05, L01XX44 
 מספר CAS:  862111-32-8
 
אפליברספט היא תרופה הרשומה לשימוש בישראל בשם אייליה (Eylea) המיועדת לטיפול בפגיעה בראייה הנגרמת עקב מחלות הרשתית הבאות:
בצקת מקולרית על רקע סוכרת (רטינופתיה סוכרתית): זהו אחד מסיבוכי הסוכרת השכיחים, הנגרם בשל זרימת דם מוגברת בכלי הדם ברשתית, עד כדי פגיעה בדופנותיהם. הדופנות הפגועות מפרישות נוזלים המצטברים לכדי בצקת, שפוגעת בראייה ומהווה סיכון משמעותי לעיוורון. בדיקות שגרה ואבחון מוקדם יוכלו להאט את קצב המחלה.
ניוון מקולרי גילי (wAMD): בניוון מקולרי תלוי גיל, כלי דם חדשים צומחים מתחת למקולה בקצב מוגבר. אלו מייצרים מעין מסך, ובכך פוגעים בראייה שמתדרדרת עד כדי עיוורון. בדיקות לאבחון יוכלו לאתר את תהליך התפתחות המחלה טרם הופעת הסימפטומים.
צמיחת כלי דם פתולוגיים ברשתית במטופלים הסובלים מקוצר ראייה חמור (myopic CNV).
בצקת מקולרית בעקבות חסימה בווריד הרשתית המרכזי (CRVO) או בסעיף וריד הרשתית (BRVO).
התרופה כלולה בסל המשלים של מכבי שירותי בריאות, שירותי בריאות כללית וקופת חולים מאוחדת אולם כלולה בסל הבריאות רק להתוויה של בצקת מקולרית על רקע סוכרת (DME).
מנגנון פעולה

הפגיעה בראייה מתרחשת כאשר נוזל וחלבון דולפים מכלי דם לא תקינים בעין ומצטברים במרכז הראייה ברשתית (מקולה). הצטברות הנוזל ברשתית חוסמת את הראייה באופן הדרגתי ככל שכמותו גדלה. אייליה פועלת באמצעות חסימת חלבון VEGF – חלבון המהווה "פקטור צמיחה" (vascular endothelial growth factor) ומעודד צמיחה פתולוגית של כלי הדם הלא תקינים. על מנת לחסום את פעילותו, החומר הפעיל אפליברספט מתפקד כמלכודת לחלבון VEGF - הוא נקשר, באמצעות נוגדן כימי, אל החלבון משני צדדיו ובכך חוסם את יכולתו של החלבון להיקשר לרצפטור שלו.
האפיניות - כלומר חוזק הקישור בינה לבין החלבון שאותו היא צריכה לעכב, גבוה פי 140 מזה של לוסנטיס, ופי 500 מזה של אווסטין - הנקשרים אל החלבון רק בצד אחד שלו. כתוצאה מעוצמת הקישור בין התרופה לבין החלבון, מתאפשר להזריק אייליה בתדירות נמוכה יותר מזו של תרופות אחרות הנקשרות אל החלבון רק ב"יד אחת". נמצא שהזרקה במינון של 2 מ”ג היא בעלת אפקטיביות ביולוגית למשך 83 ימים, לעומת האפקטיביות של כ-30 ימים בתכשירים המקובלים עד כה. משמע, החומר שומר על יכולת קשירת ונטרול VEGF בתוך הזגוגית למשך 10-12 שבועות אחרי זריקה אחת, ורק אחרי כעשרה שבועות הפעילות הביולוגית שלו יורדת.
מינונים ואופן מתן

ניוון מקולרי גילי (wAMD): מתן 2 מ"ג בהזרקה תוך עינית אחת לחודשיים (לאחר 3 זריקות העמסה אחת לחודש). לאחר 12 החודשים הראשונים לטיפול, ניתן להאריך את פרק הזמן בין הטיפולים בהתאם למצב הראייה והתוצאות האנטומיות.
בצקת מקולרית על רקע סוכרת (רטינופתיה סוכרתית): מתן 2 מ"ג בהזרקה תוך עינית אחת לחודשיים (לאחר 5 זריקות העמסה אחת לחודש). לאחר 12 החודשים הראשונים לטיפול, ניתן להאריך את פרק הזמן בין הטיפולים בהתאם למצב הראייה והתוצאות האנטומיות.
בצקת מקולרית כתוצאה מחסימת וריד הרשתית (CRVO/BRVO): מתן 2 מ"ג בהזרקה תוך עינית אחת לחודש עד להשגת שיפור מרבי בראייה או עד שלא ניתן להבחין בעדות למחלה פעילה, לאחר מכן ניתן להאריך את מרווחי הזמן בין ההזרקות תוך ניטור הראייה והתוצאות האנטומיות. אם חלה התדרדרות במצב הראייה יש לקצר את מרווח הזמן בין הטיפולים.
צמיחת כלי דם פתולוגיים (myopic CNV): זריקה תוך עינית בודדת של 2 מ"ג. אם זריקה בודדת לא השיגה את התוצאות הרצויות מבחינה אנטומית או מבחינת שיפור הראייה, ניתן להמשיך את הטיפול במתן זריקות נוספות. המרווח בין הזריקות חייב להיות חודש או יותר.